## Sjekkliste bryllupsplanlegging

**Startfasen**

* Finn ut hva slags bryllup dere ønsker – stort og mange gjester, eller intimt og færre?
* Sett opp budsjett og prioriteringsliste – hva er viktig og mindre viktig?
* Finn ut om dere skal bruke bryllupsplanlegger eller gjøre planleggingen selv.
* Finn ut cirka når dere ønsker å gifte dere.
* Bestem dere for selskapslokale, og velg en dato ut fra når det er ledig. Husk å sjekke hva som følger med lokalet av fasiliteter (skjenkebevilling, kjøkken, stoler, bord, duker, servietter, servise, ulike typer glass, uteområde, teknisk utstyr, etc.) – og eventuelt leie det som ikke følger med.
* Sett opp gjesteliste.
* Bestill vielse – borgerlig eller kirkelig?
* Send ut «save the date» til gjestene – gjerne rundt 9 måneder før bryllupet.
* Bestem og bestill meny. Husk å spørre gjester om allergier og øvrige preferanser knyttet til mat.
* Dersom dere har et destinasjonsbryllup: Organisere overnatting for gjestene.

**Midtveis**

* Finn antrekk til brud og brudgom – husk at tilpassing av brudekjole kan ta mye lenger tid enn du kanskje tror.
* Lag og send ut invitasjoner – husk svarfrist og beskjed om at gjestene må melde inn eventuelle allergier.
* Registrer en ønskeliste som dere deler med gjestene.
* Bestill gifteringer.
* Velg ut forlovere, toastmaster og brudepiker/brudesvenn.
* Husk å fylle ut [nødvendige skjemaer hos Altinn](https://www.skatteetaten.no/person/folkeregister/ekteskap/ekteskap/i-norge/veien-til-ekteskapet/). Merk at en prøvingsattest bare er gyldig i fire måneder, og at en forlovererklæring må fylles ut av to forlovere/vitner – én for hver av dere.
* Bestill musikk og/eller underholdning til vielse og fest.
* Bestem blomster og dekor.
* Bestill transport for bryllupet.
* Book frisør og sminke.
* Bestill fotograf.
* Legg en plan for drikke til maten.
* Legg en plan for kaker og varme og kalde drikker til.
* Legg en plan for drikke etter middagen.
* Bestill bryllupsreise, hvis dere ønsker det. Dersom du/dere skal endre navn, og skal på bryllupsreise til utlandet, må du huske å bestille nytt pass med oppdatert navn.

**1-2 måneder før**

* Sett opp bordplassering.
* Bestill meny- og bordkort, samt program for vielsen.
* Informer gjester om tidslinje og plan for bryllupsdagen.
* Purr på gjester som ikke har svart.
* Informer de som står for maten hvor mange dere blir, og om eventuelle allergier etc.
* Skriv bryllupstaler.
* Legg en plan for snacks eller eventuelt nattmat.
* Lag en hyggelig plan for dagen derpå.

**Husk dette på selve dagen**

* Gifteringer.
* Talenotater.
* Kleenex.
* Paraply.
* Til forlover: Toalettmappe med litt sminke, deodorant, hårstrikker, klemmer, hårspray, gnagsårplaster, vanlig plaster, hodepinetabletter, tannbørste, tannkrem, pastiller, et lite sysett, noe leskende drikke til dagen etter, etc.